ติดตามสถานการณ์ฝนตก เขตบางนา พระโขนง น้ำท่วมถนนสายหลัก จราจรติดขัด
นายชัชชาติ สิทธิพันธุ์ ผู้ว่าราชการกรุงเทพมหานคร  เผยถึงสถานการณ์ฝนที่ตกในพื้นที่กรุงเทพมหานคร ณ ศูนย์ควบคุมระบบป้องกันน้ำท่วมกรุงเทพมหานคร โดยมีนายสมบัติ วรสินวัฒนา รองผู้อำนวยการสำนักการระบายน้ำ และนายอาสา สุขขัง ผู้อำนวยการกองสนเทศระบายน้ำ รายงานข้อมูลสถานการณ์ฝน ว่า สำหรับเช้าวันนี้มีฝนตกกำลังปานกลางตกในพื้นที่เขตบางนา พระโขนงและคลองเตย ปัจจุบันตรวจวัดปริมาณฝนสูงสุด ได้ 28.0 มม. กลุ่มฝนดังกล่าวกำลังเคลื่อนตัวเข้าปกคลุมพื้นที่ฝั่งธนบุรี  ปัจจุบันยังมีน้ำท่วมในถนนสายหลักทำให้การจราจรติดขัดในบางพื้นที่  ขอให้ประชาชนเผื่อเวลาการเดินทางและหากพบปัญหาน้ำท่วมสามารถประสานงานศูนย์ควบคุมระบบป้องกันน้ำท่วมสำนักการระบายน้ำ  โทร 0 2248 5115 ตลอด 24 ชั่วโมง